Cu o mie de kilometri de autostradă în 2021 România va fi în continuare codaşa Europei la acest capitol. Într-un interviu pentru postul public e televiziune, Dan Costescu a declarat că mult-aşteptata Autostradă Piteşti-Sibiu ar putea fi gata şi ea tot în 2020 sau 2021.

Moderator: În cât timp credeţi că se vor face aceşti 470 de kilometri pe care vi-i propuneţi?

Dan Costescu, ministrul Transporturilor: Nu ni-i propunem, şi i-au propus alţii. Aş putea să spun că este un obiectiv realist pentru undeva în patru, cinci ani această cifră, în condiţiile în care vom reuşi să implementăm mecanismele pe care ni le-am propus, mecanisme care să schimbe modul actual de abordare al construirii de autostradă.